നേരിടാന് സുസജ്ജം: മന്ത്രി കെ. രാജന് കൊച്ചി: മഴക്കെടുതി നേരിടാന് സാദ്ധ്യമായ നടപടികള് സ്വീകരിച്ചതായി മന്ത്രി കെ. രാജന് മാദ്ധ്യമങ്ങളോട് പറഞ്ഞു. കെ.എസ്.ഇ.ബിയുടെയും ജലവിഭവവകുപ്പിന്റെയും അണക്കെട്ടുകള് സൂക്ഷ്മമായി നിരീക്ഷിക്കുന്നുണ്ട്. പലയിടങ്ങളിലും അണക്കെട്ട് തുറന്നെങ്കിലും പ്രളയഭീഷണിയില്ലെന്നാണ് വിലയിരുത്തല്. പരമാവധി ജലനിരപ്പില് എത്തുന്നതിന് മുമ്ബുതന്നെ അണക്കെട്ടുകള് തുറക്കാനാണ് തീരുമാനം. ഇന്ന് മഴയ്ക്ക് ശമനമാകുമെന്നാണ് പ്രതീക്ഷയെന്നും മന്ത്രി പറഞ്ഞു. പത്തനംതിട്ട, ആലപ്പുഴ, ഇടുക്കി, എറണാകുളം, തൃശൂര്, മലപ്പുറം ജില്ലകളില് എന്.ഡി.ആര്.എഫ് ക്യാമ്ബ് ചെയ്യുന്നുണ്ട്. മൂന്ന് സംഘങ്ങള് കൂടി ഉടനെത്തും. കരസേനയുടെ രണ്ട് സംഘങ്ങളെ തിരുവനന്തപുരത്തും കോട്ടയത്തും വിന്യസിക്കാന് നിര്ദേശിച്ചിട്ടുണ്ട്. ഡിഫന്സ് സെക്യൂരിറ്റി കോര്പ്സ് ടീമിനെ കണ്ണൂരും കോഴിക്കോടും വിന്യസിക്കും. എമര്ജന്സി ഓപ്പറേഷന് സെന്ററുകള് എല്ലാ മേഖലയിലും സജീവമാക്കും. എയര് ലിഫ്ടിംഗ് ടീമിനെ സജ്ജമാക്കായിട്ടുണ്ട്. 15 പേരെ കാണാതായ കാഞ്ഞിരപ്പിള്ളി താലൂക്കിലേക്ക് ആദ്യടീമിനെ എത്തിക്കും.